กฎกระทรวงกฎกระทรวงความปลอดภัยในการขนส่งวัตถุอันตรายทางถนนพ.ศ. ๒๕๕๘ อาศัยอำนาจตามความในมาตรา ๗ มาตรา ๒๕ วรรคสาม และมาตรา ๑๐๒ (๔)แห่งพระราชบัญญัติการขนส่งทางบก พ.ศ. ๒๕๒๒ และมาตรา ๓๖แห่งพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการขนส่งทางบก(ฉบับที่ ๕) พ.ศ. ๒๕๓๕ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ ๒ ในกฎกระทรวงนี้ผู้ได้รับใบอนุญาตประกอบการขนส่ง หมายความว่า ผู้ซึ่งได้รับใบอนุญาตประกอบการขนส่งจากนายทะเบียนประเภทการขนส่งไม่ประจำทางหรือการขนส่งส่วนบุคคลด้วยรถที่ใช้ในการขนส่งสัตว์หรือสิ่งของที่นำไปใช้ในการขนส่งวัตถุอันตรายทั้งการขนส่งภายในประเทศและระหว่างประเทศวัตถุอันตราย หมายความว่าวัตถุอันตรายตามประเภทที่กำหนดไว้ในประกาศกรมขนส่งทางบก เรื่องกำหนดประเภทหรือชนิด และลักษณะการบรรทุกวัตถุอันตรายที่ผู้ขับรถต้องได้รับใบอนุญาตเป็นผู้ขับรถชนิดที่๔ภาชนะบรรจุ หมายความว่าภาชนะที่มีลักษณะปิด และทำหน้าที่กักเก็บวัตถุอันตรายอย่างปลอดภัย ทั้งนี้ รูปแบบของภาชนะบรรจุเป็นไปตามลักษณะและสถานะของวัตถุอันตรายที่ทำการบรรจุข้อ ๓ ในการขนส่งวัตถุอันตรายทางถนนผู้ได้รับใบอนุญาตประกอบการขนส่งต้องปฏิบัติตามข้อกำหนดว่าด้วยความปลอดภัยในการขนส่งวัตถุอันตรายทางถนนดังต่อไปนี้(๑) ใช้รถที่มีเครื่องอุปกรณ์และส่วนควบของรถตามที่กฎหมายกำหนด(๒) จัดให้มีอุปกรณ์เครื่องมือเครื่องใช้ที่จำเป็นหรือที่ใช้สำหรับป้องกันอันตรายเมื่อมีอุบัติเหตุหรือเหตุฉุกเฉินเกิดขึ้นทั้งนี้ อุปกรณ์เครื่องมือเครื่องใช้ และคุณลักษณะของอุปกรณ์ และเครื่องมือเครื่องใช้ดังกล่าวให้เป็นไปตามที่อธิบดีประกาศกำหนด(๓) จัดให้มีเอกสารการขนส่งตามที่อธิบดีประกาศกำหนดและต้องมีเอกสารดังกล่าวอยู่ในรถตลอดการขนส่ง(๔) ติดป้ายอักษร ภาพและเครื่องหมายที่รถขนส่งวัตถุอันตรายตามที่กฎหมายกำหนด(๕) ตรวจสอบภาชนะบรรจุให้เป็นไปตามมาตรฐานของกฎหมายที่เกี่ยวข้องและผ่านการตรวจสอบตามระยะเวลาที่กฎหมายกำหนด(๖)ตรวจสอบภาชนะบรรจุให้มีเครื่องหมายหรือฉลากเพื่อแสดงความเป็นอันตรายของวัตถุอันตรายตามที่กฎหมายกำหนด(๗) ตรวจสอบความถูกต้องของการขนถ่าย การจัดวาง การผูกรัด การติดตรึงและการบรรทุกให้เป็นไปตามหลักเกณฑ์ วิธีการ และเงื่อนไขที่อธิบดีประกาศกำหนด(๘) ไม่ให้หรือยินยอมให้บุคคลต่อไปนี้ปฏิบัติหน้าที่ขับรถ(ก) บุคคลซึ่งไม่มีใบอนุญาตเป็นผู้ขับรถชนิดที่ ๔หรืออยู่ระหว่างถูกพักใช้หรือเพิกถอนใบอนุญาต หรือมีใบอนุญาตที่สิ้นอายุแล้ว(ข)บุคคลซึ่งไม่มีหนังสือรับรองผ่านการอบรมตามหลักสูตรที่อธิบดีประกาศกำหนด(ค) ผู้ขับรถซึ่งปฏิบัติหน้าที่เกินชั่วโมงการทำงานตามที่กฎหมายกำหนด(ง) ผู้ขับรถซึ่งหย่อนความสามารถในการขับรถ(๙) ไม่บรรทุกเกินน้ำหนักบรรทุกตามที่กฎหมายกำหนด(๑๐) จัดทำและรายงานข้อมูลเกี่ยวกับการขนส่งวัตถุอันตรายหรือรายงานอื่นตามที่อธิบดีประกาศกำหนด(๑๑) ควบคุมผู้ขับรถให้ใช้ความเร็วไม่เกินอัตราความเร็วที่กฎหมายกำหนด(๑๒)ควบคุมให้ผู้ขับรถปฏิบัติตามข้อกำหนดว่าด้วยความปลอดภัยในการขนส่งวัตถุอันตรายทางถนนตาม(๒) (๓) (๔) (๖) และ (๗)ข้อ ๔ ในขณะปฏิบัติหน้าที่ผู้ได้รับใบอนุญาตเป็นผู้ขับรถชนิดที่ ๔ ต้องปฏิบัติตามข้อกำหนดว่าด้วยความปลอดภัยในการขนส่งวัตถุอันตรายทางถนนดังต่อไปนี้(๑) ตรวจสอบความปลอดภัยในการขนส่งวัตถุอันตรายตามข้อ ๓ (๒) (๓) (๔)(๖) และ (๗)(๒) ไม่บรรทุกผู้โดยสารไปกับรถที่ขนส่งวัตถุอันตราย(๓) ไม่เปิดภาชนะบรรจุที่บรรจุวัตถุอันตรายในระหว่างทำการขนส่ง(๔) ไม่สูบบุหรี่ในระหว่างทำการขนส่ง การขนถ่ายและการเคลื่อนย้ายวัตถุอันตรายทั้งในบริเวณใกล้เคียงรถและภายในรถ(๕) ไม่กระทำการใด ๆ ที่ก่อให้เกิดเปลวไฟหรือประกายไฟ(๖) ดับเครื่องยนต์ในระหว่างทำการขนถ่ายวัตถุอันตรายขึ้นและลงจากรถยกเว้นในกรณีที่ต้องใช้เครื่องยนต์เพื่อขับเคลื่อนเครื่องสูบหรืออุปกรณ์อื่น ๆสำหรับการขนถ่ายวัตถุอันตรายขึ้นหรือลงจากรถ(๗) ใช้ห้ามล้อทุกครั้งที่จอดรถบรรทุกวัตถุอันตรายสำหรับรถกึ่งพ่วงที่ไม่มีอุปกรณ์ห้ามล้อต้องป้องกันการเคลื่อนที่ของรถกึ่งพ่วงโดยการใช้อุปกรณ์สำหรับการหนุนล้อข้อ ๕ ผู้ขนส่งวัตถุอันตรายทางถนนระหว่างประเทศต้องได้รับอนุญาตการขนส่งวัตถุอันตรายและต้องปฏิบัติตามหลักเกณฑ์ วิธีการ และเงื่อนไขที่อธิบดีประกาศกำหนดข้อ ๖ ในกรณีขนส่งวัตถุอันตรายซึ่งโดยลักษณะหรือปริมาณอาจก่อให้เกิดอันตรายน้อยตามกฎหมายว่าด้วยวัตถุอันตรายหรือมีลักษณะเฉพาะในการขนส่ง หรือมีลักษณะเฉพาะของวัตถุอันตราย อธิบดีอาจประกาศกำหนดวิธีการและเงื่อนไขในการขนส่งวัตถุอันตรายให้แตกต่างไปจากที่กฎกระทรวงนี้กำหนดก็ได้ให้ไว้ณ วันที่ ๒๔ มีนาคม พ.ศ. ๒๕๕๘อาคม เติมพิทยาไพสิฐรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ:- เหตุผลในการประกาศใช้กฎกระทรวงฉบับนี้ คือโดยที่ในปัจจุบันยังไม่มีการออกข้อกำหนดว่าด้วยความปลอดภัยในการขนส่งวัตถุอันตรายทางถนนสำหรับเป็นแนวปฏิบัติของผู้ได้รับใบอนุญาตประกอบการขนส่ง และผู้ได้รับใบอนุญาตเป็นผู้ขับรถดังนั้นเพื่อให้การขนส่งวัตถุอันตรายทางถนนของผู้ประกอบการขนส่งทั้งในประเทศและระหว่างประเทศเป็นไปด้วยความปลอดภัยและเป็นไปตามความตกลงระหว่างประเทศด้านการขนส่งสินค้าอันตรายที่ประเทศไทยเป็นภาคีได้แก่ กรอบความตกลงอาเซียนว่าด้วยการอำนวยความสะดวกในการขนส่งสินค้าผ่านแดน (ASEAN Framework Agreement on the Facilitation of Goods Transit) กรอบความตกลงอาเซียนว่าด้วยการอำนวยความสะดวกในการขนส่งข้ามแดน (ASEAN Framework Agreement on the Facilitation of Inter-State Transport) และความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง(GMS Cross-Border Transport Agreement) ที่ประเทศไทยได้ทำไว้ซึ่งสอดคล้องกับความตกลงว่าด้วยการขนส่งสินค้าอันตรายระหว่างประเทศทางถนนของคณะกรรมาธิการเศรษฐกิจยุโรปแห่งสหประชาชาติ(European Agreement Concerning the International Carriage of Dangerous Goods by Road (ADR)) จึงจำเป็นต้องออกกฎกระทรวงนี้ปริยานุช/ผู้จัดทำ๒ เมษายน ๒๕๕๘วิศนี/ผู้ตรวจ๑๗ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนที่ ๒๔ ก/หน้า ๑/๑ เมษายน ๒๕๕๘